C 199/6
BG
Официален вестник на Европейския съюз
7.6.2023 г.
1.
ВЪВЕДЕНИЕ
1.
На 8 декември 2022 г.
Европейската комисия представи предложение за директива на Съвета (ЕС) за изменение на Директива 2011/16/ЕС относно административното сътрудничество в областта на данъчното облагане („предложението“) (3).
2.
Целите на предложението са (4): — въвеждане на разпоредби за докладване, надлежна проверка и обмен на информация за определени криптоактиви и електронни пари; — въвеждане на задължение за компетентните органи на държавите членки да обменят информация относно данъчни становища с трансграничен елемент, отнасящи се до лица с висока нетна стойност; — да се въведат разпоредби относно санкциите, които да се прилагат при нарушения на националните разпоредби, транспониращи Директива 2011/16/ЕС („директивата“).
3.
Настоящото становище на ЕНОЗД се издава в отговор на консултация на Европейската комисия от 9 февруари 2023 г. съгласно член 42, параграф 1 от РЗДЕС.
ЕНОЗД приветства позоваването на тази консултация в съображение 43 от предложението.
Във връзка с това ЕНОЗД също така отбелязва със задоволство, че с него вече са проведени неофициални консултации съгласно съображение 60 от РЗДЕС.
4.
ЗАКЛЮЧЕНИЯ
32.
Предвид посоченото по-горе ЕНОЗД дава следните препоръки: (1) да се посочи, че настоящият регламент гарантира пълно зачитане на правото на защита на личните данни, установено в член 8 от Хартата, и изрично да се припомни приложимостта на ОРЗД и РЗДЕС към обработването на лични данни в контекста на предложението; (2) да се поясни, че повторното използване на лични данни от компетентния орган на всяка държава членка може да бъде разрешено само ако е обосновано от правото на Съюза или на държава членка, в което е установен списък на целите, за които по-нататъшното обработване може да бъде разрешено законосъобразно и които представляват необходима и пропорционална мярка в едно демократично общество за гарантиране на целите, посочени в член 23, параграф 1 от ОРЗД, и да се предостави в самото предложение (изчерпателен) списък на целите, за които личните данни могат да бъдат обработвани допълнително; (3) да се измени постановителната част на предложението, за да изясни кои конкретни задължения на Комисията съгласно директивата оправдават достъпа до информацията, записана в централния регистър; (4) да се заличат последните две изречения на член 8аг, параграф 10, както е предвидено в член 1, параграф 6 от предложението; (5) по отношение на член 25, параграф 3 от Директивата във вида, в който ще бъде изменен от предложението, да се посочи ясно в кои случаи субектите, участващи в обработването, се считат за администратори (сами по себе си) и кога следва да се считат за съвместни администратори; (6) да се предвиди максимален срок на съхранение и да се уточни, че записите на информация, получена чрез обмена на информация, трябва да бъдат заличени след максималния срок на съхранение на данните или по-рано, ако вече не са необходими.
Брюксел, 3 април 2023 г.
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, стр. 1.